Δημήτριος Αλιπράντης

Ο Δημήτριος Αλιπράντης του Νικήτα (21 Νοεμβρίου 1909, Πάρος – 6 Νοεμβρίου 1990) υπήρξε Έλληνας πολιτικός, επί σειρά ετών βουλευτής και τέλος υφυπουργός. Ήταν παντρεμένος με τη Ματίνα Στυλιανού και απέκτησαν 2 γιους.

Σπουδές και βουλευτική θητεία 
Σπούδασε Νομικά και Πολιτικές Επιστήμες στο Πανεπιστήμιο Αθηνών. Για πρώτη φορά εξελέγη βουλευτής το 1950 με το Κόμμα Γεωργίου Παπανδρέου, για να ακολουθήσουν το 1951 και οι επαναληπτικές εκλογές Μαρτίου του 1953 με τον Ελληνικό Συναγερμό, εν συνεχεία δε από το 1956 έως το 1967 με την ΕΡΕ. Διετέλεσε σε κυβερνήσεις του Κωνσταντίνου Καραμανλή ως υφυπουργός Εμπορίου 1955-1956 και Οικονομικών 1956-1958 και 1961-1963. Στις εκλογές του 1974 εξελέγη βουλευτής Πειραιώς και Νήσων, ενώ στις αντίστοιχες του 1977 για την Α' περιφέρεια Πειραιά.

Απεβίωσε το 1990 και άφησε συγγραφικό έργο. Κηδεύτηκε στις 8 Νοεμβρίου 1990 από τον ιερό ναό Αγίων Θεοδώρων του Πρώτου Νεκροταφείου Αθηνών.

Παραπομπές 

Βουλευτές εκλεγμένοι με το Κόμμα Γεωργίου Παπανδρέου
Βουλευτές εκλεγμένοι με τον Ελληνικό Συναγερμό
Βουλευτές εκλεγμένοι με την ΕΡΕ
Έλληνες υφυπουργοί Εμπορίου
Έλληνες υφυπουργοί Οικονομικών
Βουλευτές εκλεγμένοι με τη Νέα Δημοκρατία
Βουλευτές Πειραιώς και Νήσων
Βουλευτές Α΄ Πειραιά